Þjóðleikhúsið leggur ríka áherslu á höfundastarf og eflingu íslenskrar leikritunar . Við tökum við hugmyndum og handritum á öllum stigum og höfum að markmiði að gera íslenska leikritun framúrskarandi . Þjóðleikhúsið starfar með íslenskum höfundum með ýmsum hætti og leitast við að styðja og hvetja leikskáld á öllum aldri . Skil á hugmynd eða handriti Höfundar eru hvattir til að senda leikhúsinu hugmynd , drög eða fullskrifuð verk til lestrar . Hugmynd / handritsdrögum skal fylgja : • Handrit eða eitt eða fleiri atriði úr verkinu . • Stutt lýsing á verkinu ( 1 - 2 bls. ) , þar sem fram kemur persónufjöldi , atburðarás og ætlunarverk höfundar . • Ferilskrá . Handrit , hugmyndir eða drög skulu send á netfangið leikritun@leikhusid.is Leikhúsið sendir staðfestingu á móttöku handrits , og svarar höfundi innan fjögurra mánaða í samræmi við samning Þjóðleikhússins og RSÍ . Nýtt íslenskt verk á fjölum Þjóðleikhússins Aðdragandi þess að nýtt íslenskt verk er tekið til sýninga í Þjóðleikhúsinu getur verið með ólíku móti : • -Leikhúsið kaupir tilbúið verk af höfundi . • -Leikhúsið ræður höfund til að skrifa fyrir leikhúsið , " verk í smíðum " . Höfundur vinnur þá í samvinnu við leikhúsið að þróun leikverks út frá hugmynd og handritsdrögum sem hann hefur lagt fram . Sjá nánar í samningi Þjóðleikhússins og Rithöfundasambands Íslands .